3. การประกอบธุรกิจ

การประกอบธุรกิจทีทำรายได้หลักให้แก่บริษัทมี 2 ธุรกิจหลัก ได้แก่

3.1 ธุรกิจให้ขนถ่ายสินค้า ให้เช่าคลังสินค้าและบริการท่าเทียบเรือ

บริษัท ไทยชูการ์ เทอร์มิเนิ้ล จำกัด (มหาชน)
ดำเนินกิจการให้บริการขนถ่ายสินค้าขึ้นเรือเดินสมุทร ให้เช่าท่าเทียบเรือ ให้เช่าโรงพักสินค้า
บริการบรรจุกระสอบสินค้าเพื่อรอการขนส่งไปยังต่างประเทศหรือรอขนส่งออกไปเพื่อจำหน่ายภายในประเทศ

สินค้าที่ใช้บริการแบ่งเป็น

  - สินค้าที่บรรจุกระสอบ ได้แก่ น้ำตาลทรายดิบ น้ำตาลทรายขาว ข้าวสาร
  แป้งมันสำปะหลังและพืชผลทางการเกษตรอื่นๆ

  - สินค้าที่ไม่ได้บรรจุกระสอบ ได้แก่ น้ำตาลทรายดิบ กากน้ำตาล ทราย ไม้แปรรูปและอื่นๆ

ในการขนถ่ายสินค้านั้น มีวิธีที่แตกต่างออกไปตามแต่ลักษณะและชนิดของสินค้าดังนี้

ก. สินค้าที่บรรจุกระสอบ

ส่วนใหญ่จะขนส่งมายังท่าเรือโดยรถบรรทุก
กรรมกรจะแบกลงจากรถบรรทุกเพื่อเรียงเก็บในโรงพักสินค้า
เมื่อเรือเดินสมุทรเทียบท่ากรรมกรจะแบกสินค้าจากกองขึ้นจัดเรียงบนรถบรรทุกพร้อมติดสลิงไว้เสร็จ
เมื่อรถบรรทุกมาถึงหน้าท่าจะใช้กว้านเรือยกสินค้าลงเรือแล้วใช้กรรมกรจัดเรียงกองในระวางเรือ

ข. สินค้าที่ไม่ได้บรรจุกระสอบ ได้แก่

กากน้ำตาล จะถูกขนส่งมายังถังเก็บด้วยรถบรรทุก (Tanker) ลักษณะเช่นเดียวกับรถบรรทุกน้ำมัน
เมื่อผ่านการตรวจสอบน้ำหนักแล้วเจ้าหน้าที่จะเปิดวาล์วที่ท้ายรถเพื่อเทกากน้ำตาลลงบ่อพักในระหว่างดูดกากน้ำตาลเข้าเก็บในถังโดยใช้เครื่องสูบลำเลียงไปตามท่อในระหว่างนั้นจะมีเจ้าหน้าที่มาทำการเก็บตัวอย่างสินค้าเพื่อนำไปวิเคราะห์จัดทำรายงานผลวิเคราะห์
โดยแยกรายงานเก็บไว้ที่บริษัทและส่งให้กับเจ้าของสินค้าไว้เพื่อเป็นหลักฐานการเก็บตัวอย่างนี้จะทำอีกครั้งหนึ่งเมื่อมีการลำเลียงส่งมอบลงเรือ
โดยบริษัทที่รับทำการวิเคราะห์โดยเฉพาะและออกใบรับรองคุณภาพสินค้าให้แก่ผู้ซื้อด้วย
เมื่อเรือเดินสมุทรมารับสินค้าเจ้าหน้าที่จะทำการต่อท่อลำเลียงที่หน้าท่าเข้ากับท่อลำเลียงของเรือเครื่องสูบจะดูดกากน้ำตาล
จากถังเก็บลำเลียงผ่านท่อขนถ่ายลงเรือโดยต่อท่อยางจากวาล์วที่หน้าท่าเข้ากับวาล์วบนเรือ

น้ำตาลทรายดิบ
จะขนส่งมาเก็บที่คลังสินค้าด้วยรถบรรทุกหลังจากผ่านการตรวจสอบน้ำหนักแล้วจะไปยังสถานีรับน้ำตาล
เครื่องยกรถจะยกรถบรรทุกเพื่อเทน้ำตาลลงฮอปเปอร์ผ่านระบบเครื่องชั่งแล้ว
จึงลำเลียงเข้าเก็บโดยใช้ระบบสายพานลำเลียง เมื่อเรือเดินสมุทร
มารับสินค้าผู้ควบคุมระบบลำเลียงจะจ่ายน้ำตาลจากคลังสินค้าผ่านไปยังเครื่องชั่งน้ำหนัก (Hopper
Scale) ด้วยระบบสายพานลำเลียง เพื่อบันทึกน้ำหนักแล้ว
จึงลำเลียงต่อไปยังหัวพ่นน้ำตาลซึ่งควบคุมด้วยระบบวิทยุบังคับเพื่อจ่ายน้ำตาลลงในระวางเรือ
ในกระบวนการขนถ่ายน้ำตาลทรายดิบบริษัทฯ
จะใช้วิธีเก็บตัวอย่างและวิเคราะห์คุณภาพสินค้าทั้งขาเข้าและขาออกเช่นเดียวกับกากน้ำตาล

สินค้านำเข้าจากต่างประเทศ แบ่งออกเป็น

ก. สินค้าที่บรรจุกระสอบ กรรมกรจะจัดเรียงกระสอบและติดสลิงในระวางเรือ
ปั้นจั่นเรือจะยกกระสอบสินค้าลงมาบนรถบรรทุกและนำเข้าเก็บยังโรงพักสินค้าโดยใช้กรรมกรจัดเรียงกอง

ข. สินค้าที่มิได้บรรจุกระสอบ เช่น ปุ๋ยเคมี
ปั้นจั่นเรือจะใช้เครื่องตักชนิดก้ามปูตักสินค้าในระวางเรือมาใส่ในฮอปเปอร์
ที่ตั้งอยู่บนหน้าท่าเพื่อทำการบรรจุกระสอบ
เมื่อตรวจสอบน้ำหนักแล้วจึงขนขึ้นรถบรรทุกเข้าเก็บยังโรงพักสินค้า
โดยใช้กรรมกรจัดเรียงหรือนำส่งลูกค้าทันทีโดยไม่เข้าพักเก็บในคลังสินค้า
ในกรณีที่ยังไม่ต้องการบรรจุกระสอบก็จะใช้รถบรรทุกรับจากท่อจ่ายของฮอปเปอร์ขนไปเทกองยังคลังเก็บเพื่อทำการบรรจุกระสอบภายหลัง

สินค้าอื่นๆ ได้แก่

  - ถ่านโค้ก
  การขนส่งใช้โดยใส่ตาข่ายที่รองก้นด้วยกระสอบแล้วใช้กว้านลวดสลิงยกจากเรือเทใส่รถบรรทุก 6
  ล้อ ผ่านท่า

  ออกไปยังสถานที่เก็บของลูกค้า หรือนำมาเก็บไว้ในโรงพักสินค้าที่เช่าเหมาจากบริษัท

  - ไม้แปรรูป ขนจากเรือโดยใช้ลวดสลิงผูกเป็นมัดแล้วใช้กว้านยกสลิงใส่รถบรรทุก 6 ล้อ
  มาเก็บไว้ในโรงพักสินค้าหรือ

  บริเวณที่ว่างของบริษัทฯ

  - ไม้ซุง ขนส่งจากท่าเรือโดยใช้กว้านยกเช่นกัน แต่จะผ่านออกจากพื้นที่ของบริษัทฯ
  โดยไม่มีการพักสินค้า

  - ทราย
  ปั้นจั่นเรือจะใช้เครื่องตักชนิดก้ามปูตักสินค้าจากระวางเรือเทใส่กระบะรถบรรทุกผ่านออกนอกพื้นที่บริษัท

  โดยไม่มีการเก็บพัก

ภาวะอุตสาหกรรมและการแข่งขัน

อุตสาหกรรมน้ำตาลเป็นอุตสาหกรรมภาคการเกษตรที่ทำรายได้เข้าประเทศจากการส่งออกในปีหนึ่งๆ
เป็นจำนวนมาก ในปีการผลิต 2550/2551 ปริมาณอ้อยเข้าหีบทั่วประเทศมีจำนวนถึง 73.31
ล้านตัน เปรียบเทียบกับฤดูการผลิตปี 2549/2550 มีจำนวน 63.80 ล้านตัน เพิ่มขึ้นร้อยละ 14.91
โดยมีปริมาณผลผลิตแบ่งเป็นน้ำตาลทรายขาวจำนวน 3.25 ล้านตัน น้ำตาลทรายดิบจำนวน 4.57
ล้านตัน เปรียบเทียบกับปีที่ผ่านมามีน้ำตาลทรายขาวจำนวน 3.06 ล้านตัน
และน้ำตาลทรายดิบจำนวน 3.65 ล้านตัน คิดเป็นปริมาณที่เพิ่มขึ้น ร้อยละ 6.21 และ 25.21
ตามลำดับ นอกจากนี้ยังมีผลพลอยได้จากการผลิตได้แก่ กากน้ำตาลอีกจำนวน 3.28 ล้านตัน
เปรียบเทียบกับ ปีที่ผ่านมาที่ 3.0 ล้านตัน หรือเพิ่มขึ้นร้อยละ 9.33 ซึ่งปริมาณน้ำตาลทรายดิบ
น้ำตาลทรายขาวและกากน้ำตาลจะถูกส่งไปยังคลังสินค้า เพื่อรอการส่งมอบตามภาคต่างๆ ดังนี้.-

จังหวัดสมุทรปราการ (ตั้งริมฝั่งแม่น้ำเจ้าพระยา)

1.  บริษัท ไทยชูการ์ เทอร์มิเนิ้ล จำกัด (มหาชน) และบริษัทย่อย

2.  บริษัท มิตรผลคลังสินค้า จำกัด

3.  บริษัท ไทยรวมทุนคลังสินค้า จำกัด

จังหวัดอ่างทอง (ตั้งริมฝั่งแม่น้ำเจ้าพระยา)

1.  บริษัท ร่วมกิจอ่างทองคลังสินค้า จำกัด

2.  บริษัท อ่างทองชูการ์ เทอร์มิเนิ้ล จำกัด

3.  บริษัท อ่างทองคลังสินค้า จำกัด

โรงงานน้ำตาลทางภาคตะวันออกเฉียงเหนือตอนล่างและภาคตะวันออก
จะขนส่งเข้าเก็บในคลังสินค้า อำเภอศรีราชา จังหวัดชลบุรี ได้แก่

1.  บริษัท เคอรี่สยามซีพอร์ต จำกัด

2.  บริษัท อ่าวไทยคลังสินค้า จำกัด

ในการขนถ่ายสินค้าขึ้นเรือเดินสมุทร น้ำตาลที่เก็บรักษาอยู่ที่คลังสินค้าแถบจังหวัดอ่างทอง
จะถูกลำเลียงมาทางเรือโป๊ะเข้ามาที่สมุทรปราการ
เนื่องจากความลึกของร่องน้ำไม่เอื้ออำนวยให้เรือเดินสมุทรผ่านเข้าไปได้
ส่วนเรือเดินสมุทรที่มีขนาดใหญ่เกินกว่า 20,000 ตัน
จะเข้าเทียบท่าเรือน้ำลึกรับสินค้าที่คลังสินค้าแถบจังหวัดชลบุรี

สภาวะการแข่งขันภายในอุตสาหกรรม

ปัจจุบันธุรกิจคลังสินค้ามีแนวโน้มที่จะเติบโตมากขึ้น เนื่องจากในส่วนของภาครัฐมีนโยบายส่งเสริม
ให้ผู้ประกอบการต่างๆ
เร่งพัฒนาปรับปรุงธุรกิจทั้งในภาคเกษตรกรรมและภาคอุตสาหกรรมเพื่อการส่งออกมากขึ้น
ซึ่งคาดว่าอัตราการเจริญเติบโตในปีต่อๆ ไปจะขยับตัวสูงขึ้นเป็นลำดับ
ทำให้ปัจจัยสนับสนุนการส่งออกในด้านการเก็บพักสินค้าและสถานีขนถ่ายสินค้า
ซึ่งปัจจุบันเส้นทางการขนส่งสินค้าหลักใหญ่ยังคงเป็นการขนส่งทางน้ำให้เติบโตตามไปด้วย

สำหรับแนวโน้มในการจัดหาเรือเดินสมุทรเข้ามารับสินค้าจะมีขนาดใหญ่ขึ้นเพื่อสามารถรับสินค้าได้มากขึ้นในแต่ละเที่ยว
เพื่อเป็นการประหยัดเวลาและค่าใช้จ่ายด้วยเช่นกัน
อย่างไรก็ตามจำนวนเรือที่เข้ามารับสินค้าในปัจจุบันและอนาคตก็ไม่ใช่เรือเดินสมุทรขนาดใหญ่ทั้งหมด
ดังนั้นความจำเป็นในการขนส่งสินค้าในปริมาณขนาดกลางและขนาดเล็กก็ยังมีอยู่ในอัตราสูงเช่นกัน
ขณะเดียวกันการขนส่งสินค้าประเภทน้ำตาล
ก็มีการเปลี่ยนแปลงวิธีการขนส่งสินค้าจากเดิมโรงงานจะขนส่งสินค้าเข้ามาพักรอในโกดังเก็บสินค้าเพื่อรอการส่งมอบขึ้นเรือใหญ่
แต่ปัจจุบันมีการใช้รถตู้คอนเทนเนอร์เข้าไปรับมอบสินค้าที่โรงงานโดยตรงและขนส่งไปส่งมอบขึ้นเรือยังท่าเทียบเรือน้ำลึกแถบภาคตะวันออกโดยตรงเพื่อเป็นการประหยัดเวลาและค่าใช้จ่าย
ทำให้คลังสินค้าที่ตั้งอยู่ในจังหวัดสมุทรปราการและจังหวัดใกล้เคียง อันได้แก่ อ่างทอง
ต้องอยู่ในภาวะแข่งขันสูง อย่างไรก็ตามบริษัทฯ ก็พยายามหาสินค้าประเภทอื่นๆ
เข้ามาใช้บริการเพื่อชดเชยกับปริมาณน้ำตาลที่มาใช้บริการในส่วนที่ลดลงไปเช่นกัน

ในส่วนของบริษัทฯ ปัจจัยที่สามารถแข่งขันกับธุรกิจที่ตั้งอยู่ในบริเวณใกล้เคียงกันคือ ความสะดวก
ในด้านทำเลที่ตั้ง เนื่องจากบริษัทฯ มีคลังสินค้าตั้งอยู่ติดแม่น้ำเจ้าพระยาสะดวกแก่การขนถ่ายสินค้า
โดยไม่ต้องเสียค่าใช้จ่ายในการเคลื่อนย้ายสินค้าหลายทอด
มีการบำรุงรักษาสถานที่เก็บรักษาสินค้าเพื่อรักษาคุณภาพสินค้าของลูกค้าให้อยู่ในสภาพดีตั้งแต่เริ่มนำเข้ามาจนถึงเวลาส่งมอบ
ตลอดจนการใช้เครื่องจักรอุปกรณ์ที่มีประสิทธิภาพสามารถทำงานได้ด้วยความรวดเร็วและทันกำหนดเวลา

ในปี 2551 เกิดภาวะน้ำท่วมในบริเวณจังหวัดภาคกลางของประเทศ ได้แก่ อยุธยา อ่างทอง
และจังหวัดใกล้เคียงอื่นๆ
ทำให้คลังสินค้าของโรงงานน้ำตาลในบริเวณแถบนั้นไม่สามารถเก็บพักสินค้าได้จึงขนส่งสินค้าเข้ามาฝากในคลังสินค้าของบริษัทเพิ่มขึ้น

ลูกค้ากลุ่มเป้าหมาย

บริษัทมีลูกค้าหลักคือโรงงานสมาชิกซึ่งมีผู้บริหารเป็นผู้ถือหุ้นและเป็นกรรมการบริษัท
ส่วนลูกค้าเป้าหมาย คือ บรรดาโรงงานน้ำตาลนอกกลุ่มและโรงงานน้ำตาลอิสระ
ซึ่งมีทำเลที่ตั้งโรงงานมีความเหมาะสมในการขนส่งสินค้าเข้ามาใช้บริการ ได้แก่
กลุ่มโรงงานในภาคเหนือ ภาคตะวันออกเฉียงเหนือ ภาคกลาง
โดยมีสถานีส่งออกที่บริการขนถ่ายที่ใกล้ที่สุดคือ จังหวัดสมุทรปราการ ซึ่งอยู่ใกล้อ่าวไทย ห่างออกไป
จะเป็นท่าเทียบเรือน้ำลึกในจังหวัดชลบุรี คือ แหลมฉบัง ศรีราชา และเกาะสีชัง

ปัจจุบันสะพานข้ามแม่น้ำเจ้าพระยาจากถนนพระรามที่ 3
ออกไปยังเขตอุตสาหกรรมจังหวัดสมุทรปราการหรือเรียกว่า ถนนวงแหวนอุตสาหกรรม
ซึ่งเปิดใช้งานมาตั้งแต่เดือนกันยายน 2549
และโครงการสะพานข้ามแม่น้ำเจ้าพระยาจากถนนพระรามที่ 2 ไปยังจังหวัดทางภาคตะวันออก
(บูรพาวิถี) และเชื่อมต่อกับถนนวงแหวนอุตสาหกรรมเสร็จสมบูรณ์และเปิดใช้งานในเดือนพฤศจิกายน
2550 ทำให้การคมนาคมขนส่งมีความสะดวกรวดเร็วและประหยัดค่าใช้จ่ายสำหรับลูกค้าได้มากยิ่งขึ้น
จะทำให้ปริมาณสินค้าที่เข้ามาใช้บริการไม่เฉพาะสินค้าน้ำตาลเท่านั้น พืชผลทางการเกษตรอื่นๆ
ก็จะได้รับผลดีจากความสะดวกในด้านการคมนาคมด้วยเช่นกัน และเพื่อรองรับปริมาณสินค้า
ที่จะเข้ามาใช้บริการบริษัทฯ
ได้ปรับปรุงประสิทธิภาพทั้งด้านการให้บริการและการขนถ่ายสินค้าให้มีความรวดเร็วยิ่งขึ้น
ทำให้เกิดความสะดวกและเกิดผลประโยชน์สูงสุดแก่ลูกค้าและเป็นการจูงใจให้นำสินค้ามาใช้บริการของบริษัทให้มากยิ่งขึ้น

นอกจากนี้บริษัทฯ ยังหาลูกค้ากลุ่มอื่นๆ
เข้ามาใช้บริการเก็บพักรอการส่งมอบหรือใช้บริการผ่านท่าเทียบเรือ ได้แก่ ข้าวโพด ข้าวสาลี
แป้งมัน ผงชูรส น้ำมันพืช เหล็กม้วน ไม้แปรรูป และอื่นๆ
เพื่อทดแทนสินค้าจากอุตสาหกรรมน้ำตาลในช่วงที่โรงงานผลิตปิดหีบน้ำตาลและสินค้าที่ได้ทยอยส่งมอบไปยังต่างประเทศแล้ว

นโยบายสำคัญด้านการตลาดและการให้บริการของบริษัท

1.  การให้บริการที่ดีแก่ลูกค้า ได้แก่ ความสะดวก รวดเร็ว และเพิ่มประสิทธิภาพในการทำงาน

2.  การจัดเตรียมสถานที่และสิ่งอำนวยความสะดวกให้แก่ลูกค้าอย่างเพียงพอ

3.  การจัดการดูแลและการเก็บรักษาสินค้าต่างๆ
    ให้อยู่ในสภาพเรียบร้อยมีคุณภาพดีถูกต้องตามวัตถุประสงค์ของลูกค้า
    มีการจัดยามรักษาความปลอดภัยคอยสอดส่องดูแลทรัพย์สินของลูกค้าเป็นอย่างดี

4.  เปิดเผยข้อมูลข่าวสารเกี่ยวกับสินค้าและบริการอย่างครบถ้วนถูกต้องเป็นธรรมแก่ลูกค้า

5.  จัดกลไกและระบบการบริการลูกค้า
    โดยลูกค้าสามารถร้องเรียนความไม่พอใจในสินค้าและบริการได้ตลอดเวลาและดำเนินการอย่างดีที่สุดเพื่อให้ลูกค้าได้รับการตอบสนองอย่างรวดเร็ว

6.  การจัดดูแลซ่อมบำรุงสถานที่ตลอดจนเครื่องจักรต่างๆ
    เพื่อพร้อมที่จะให้บริการแก่ลูกค้าตลอดเวลา

นโยบายการตั้งราคา

เนื่องจากผู้ประกอบกิจการท่าเทียบเรือทุกรายที่ได้รับอนุญาตให้ประกอบกิจการท่าเรือเดินทะเลจากสำนักงานคณะกรรมการส่งเสริมการพาณิชยนาวี
กระทรวงคมนาคม ซึ่งควบคุมการคิดอัตราค่าบริการประเภทต่างๆ ให้อยู่ในมาตรฐานเดียวกัน
ในส่วนของบริษัท
ก็พยายามรักษาต้นทุนการให้บริการโดยยังคงรักษาคุณภาพของบริการให้ดีที่สุดและแสวงหาลู่ทางที่จะเพิ่มประโยชน์ให้แก่ลูกค้า
อย่างต่อเนื่อง

ในกรณีที่ไม่สามารถปฏิบัติตามข้อตกลงใดๆ กับลูกค้า
บริษัทจะแจ้งให้ลูกค้าทราบเพื่อร่วมกันพิจารณาหาแนวทางแก้ไขปัญหาและเป็นการป้องกันความเสียหายที่อาจเกิดขึ้น

การจัดหาสิ่งอำนวยความสะดวกเพื่อให้บริการ

บริษัท ไทยชูการ์ เทอร์มิเนิ้ล จำกัด (มหาชน)

ตั้งอยู่ที่ 90 หมู่ 1 ซอยสยามไซโล ถนนปู่เจ้าสมิงพราย ตำบลสำโรงกลาง อำเภอพระประแดง
จังหวัดสมุทรปราการ

มีสิ่งอำนวยความสะดวกในการให้บริการประกอบด้วย

ก. คลังสินค้า

+------------------+--------------------------+------------------------+
| โกดังหลังที่         | พื้นที่ใช้สอยต่อหลัง (ตรม.)     | รวมพื้นที่ (ตรม.)          |
+------------------+--------------------------+------------------------+
| 1 – 2            | 1,650                    | 3,300                  |
|                  |                          |                        |
| 3                | 825                      | 825                    |
|                  |                          |                        |
| 4 – 10           | 1,650                    | 11,550                 |
|                  |                          |                        |
| 14               | 4,500                    | 4,500                  |
|                  |                          |                        |
| 15               | 2,194                    | 2,194                  |
|                  |                          |                        |
| 16               | 2,082                    | 2,082                  |
|                  |                          |                        |
| 17               | 1,969                    | 1,969                  |
|                  |                          |                        |
| 18               | 1,857                    | 1,857                  |
|                  |                          |                        |
| 19 – 20          | 1,688                    | 3,376                  |
|                  |                          |                        |
| 21 – 22          | 1,575                    | 3,150                  |
|                  |                          |                        |
| 23 – 24          | 2,250                    | 4,500                  |
|                  |                          |                        |
| 25 – 26          | 1,513                    | 3,026                  |
|                  |                          |                        |
| 27 – 29          | 1,800                    | 5,400                  |
|                  |                          |                        |
| 30               | 2,800                    | 2,800                  |
|                  |                          |                        |
| 31 – 32          | 1,500                    | 3,000                  |
|                  |                          |                        |
| 33               | 1,312                    | 1,312                  |
|                  |                          |                        |
| 34               | 1,188                    | 1,188                  |
|                  |                          |                        |
| 35 – 36          | 2,250                    | 4,500                  |
|                  |                          |                        |
| 37               | 1,940                    | 1,940                  |
|                  |                          |                        |
| 38               | 2,000                    | 2,000                  |
|                  |                          |                        |
| 39               | 4,000                    | 4,000                  |
+------------------+--------------------------+------------------------+
| รวม 36 หลัง       | พื้นที่รวม                   | 66,819 ตารางเมตร       |
+------------------+--------------------------+------------------------+

หมายเหตุ 1. โกดังหลังที่ 11 – 13 ให้บริษัท ที เอส ฟลาวมิลล์ จำกัด (บริษัทย่อย)
เช่าก่อสร้างโรงงานแป้งสาลีซึ่งเริ่มผลิตและ

จำหน่ายตั้งแต่เดือนมิถุนายน 2550

  2. โกดังหลังที่ 14 ให้บริษัท ที เอส ขนส่งและโลจิสติกส์ จำกัด (บริษัทย่อย)
  เช่าปรับปรุงและติดตั้งเครื่องจักรเพื่อใช้เป็น

  โรงงานผลิตกระสอบพลาสติกบรรจุภัณฑ์

  ข. ถังเก็บโมลาส เพื่อรอการส่งมอบจำนวน 6 ถัง ความจุรวม 64,000 เมตริกตัน
  สถานีรับขนถ่ายกากน้ำตาลและห้องวิเคราะห์คุณภาพ

  มีพื้นที่ใช้สอยรวม 2,470 ตารางเมตร

  ค. ท่าเทียบเรือ จำนวน 3 ท่า (16A, 16B, 16C) ความยาวรวม 357 เมตร พื้นที่ใช้สอย
  5,655 ตารางเมตร (สามารถเทียบเรือเดินสมุทร-

  ขนาด 12,000 ตัน ได้พร้อมกัน 2 ลำ)

  ง. พื้นที่ว่างให้เช่าวางสินค้า พื้นที่ใช้สอย 8,504 ตารางเมตร

  จ. อาคารห้องชั่งและสะพานชั่ง 2 เครื่อง โดยมีประสิทธิภาพในการชั่งน้ำหนักสูงสุด 80 ตัน
  พื้นที่ใช้สอย 474 ตารางเมตร

  ฉ. ลานจอดรถบรรทุก พื้นที่ใช้สอย 9,000 ตารางเมตร สามารถจอดรถได้ประมาณ 200 คัน

ท่าเทียบเรือขนถ่ายสินค้า อำเภอสามพราน จังหวัดนครปฐม

ก. ท่าเทียบเรือ ตั้งอยู่เลขที่ 99/9 หมู่ที่ 2 ตำบลบางช้าง อำเภอสามพราน จังหวัดนครปฐม
73110 ขนาดความยาวหน้าท่า 80 เมตร

สามารถเทียบเรือลำเลียงขนาด 1,000 ตัน จำนวน 2 ลำ

ข. สถานีชั่งนำหนัก (อำเภอสามพราน จังหวัดนครปฐม) ความสามารถในการชั่งน้ำหนัก 80 ตัน

ค. ลานจอดรถ (อำเภอสามพราน จังหวัดนครปฐม)
พักรอการขนถ่ายสินค้าลงเรือลำเลียงพื้นที่ประมาณ 5,000 ตารางเมตร สามารถจอดรถ-

บรรทุกได้ประมาณ 120 คัน

ปริมาณการให้บริการในระยะเวลาที่ผ่านมา

บริษัท ไทยชูการ์ เทอร์มิเนิ้ล จำกัด (มหาชน)

+------------------------+---------------+-------------+--------------+
|  ประเภทบริการ           |  ปี 2551       |  ปี 2550     |  ปี 2549      |
+------------------------+---------------+-------------+--------------+
| พื้นที่ให้เช่าคลังสินค้า (ตรม.) | 66,819        | 66,819      | 66,819       |
+------------------------+---------------+-------------+--------------+
| พื้นที่ที่มาใช้บริการ (%)      | 83.42         | 89.60       | 69.11        |
+------------------------+---------------+-------------+--------------+
| อัตราการเพิ่ม (ลด) %      | (6.18)¹       | 20.49       | (12.07)*     |
+------------------------+---------------+-------------+--------------+

* เปรียบเทียบกับปี 2548

หมายเหตุ 1. การใช้พื้นที่คลังสินค้าในปี 2551 ลดลงเนื่องจากในฤดูการผลิตปี 2550/2551
โรงงานน้ำตาลส่วนใหญ่นำน้ำตาลทรายดิบ

เพื่อส่งออกไปต่างประเทศเข้ามาใช้บริการมากกว่า
ทำให้ปริมาณการใช้พื้นที่คลังสินค้าแบบกระสอบลดลงจากปีที่ผ่านมา

บริษัท ที เอส คลังสินค้า จำกัด (บริษัทย่อย)

+-----------------------------------+-----------+----------+----------+
| การใช้พื้นที่คลังสินค้าชนิดเทกอง           |  ปี 2551   | ปี 2550   | ปี 2549   |
+-----------------------------------+-----------+----------+----------+
| คว                                | 165,000   | 165,000¹ | 210,000  |
| ามสามารถในการรับฝากรวมต่อพื้นที่ให้บริการ |           |          |          |
| (เมตริกตัน)                         |           |          |          |
+-----------------------------------+-----------+----------+----------+
| เฉลี่ยสินค้าใช้บริการ (%)               | 66.25²    | 49.70    | 36.50    |
+-----------------------------------+-----------+----------+----------+
| อัตราการเพิ่ม (ลด) %                 | 16.55     | 13.20    | (7.73)*  |
+-----------------------------------+-----------+----------+----------+

* เปรียบเทียบกับปี 2548

หมายเหตุ 1. บริษัทปรับอัตราความจุในการรับฝากรวมลดลงจาก 210,000 ตัน เป็น 165,000
ตัน เนื่องจากปัจจุบันลูกค้านำสินค้าเข้ามาฝาก

มีการแยกชนิดสินค้า ได้แก่ ค่าสีของน้ำตาลและค่าความหวาน (Polarization) ที่แตกต่างกัน
ดังนั้น การเก็บสินค้า

ต้องแยกกองทำให้เกิดช่องห่างระหว่างกองจึงทำให้ปริมาณความจุสินค้าจึงลดลงไป

2. เนื่องจากโรงงานน้ำตาลมีสัญญาซื้อขายน้ำตาลทรายดิบในปี 2551
มากกว่าปีที่ผ่านมาจึงขนสินค้าเข้ามาฝากเก็บไว้

ในคลังน้ำตาลเทกองของบริษัทมากขึ้น

ประเภทและปริมาณสินค้าที่ให้บริการแก่ลูกค้า

หน่วย : เมตริกตัน

+-------------+-----------+------+----------+------+---------+------+
| ประเภทสินค้า  | ปี 2551    | %    | ปี 2550   | %    | ปี 2549  | %    |
+-------------+-----------+------+----------+------+---------+------+
| น้ำตาลทรายดิบ | 489,519   | 6    | 418,509  | 4    | 210,009 | 4    |
|             |           | 0.54 |          | 5.21 |         | 2.98 |
| น           | 108,245*  |      | 305,398  |      | 47,629  |      |
| ้ำตาลทรายขาว |           | 1    |          | 3    |         | 9.75 |
|             | 198,940   | 3.39 | 182,206  | 2.99 | 121,763 |      |
| กากน้ำตาล    |           |      |          |      |         | 2    |
|             | -         | 2    | 19,500   | 1    | 73,095  | 4.92 |
| ข้าวสาร      |           | 4.60 |          | 9.69 |         |      |
| (ผ่านท่า)     | 7,177     |      | -        |      | -       | 1    |
|             |           | -    |          | 2.11 |         | 4.96 |
| เหล็ก        | 2,100     |      | -        |      | -       |      |
|             |           | 0.89 |          | -    |         | -    |
| ไม้แปรรูป     | 2,627     |      | -        |      | 36,144  |      |
|             |           | 0.26 |          | -    |         | -    |
| สินค้าอื่นๆ     |           |      |          |      |         |      |
|             |           | 0.32 |          | -    |         | 7.39 |
+-------------+-----------+------+----------+------+---------+------+
| รวม         | 808,608   | 10   | 925,613  | 10   | 488,640 | 10   |
|             |           | 0.00 |          | 0.00 |         | 0.00 |
+-------------+-----------+------+----------+------+---------+------+
| อัตรา (ลด)   | (117,005) | (12  | 436,973  | 8    | (2      | (34  |
| เพิ่ม         |           | .64) |          | 9.43 | 65,300) | .82) |
+-------------+-----------+------+----------+------+---------+------+

หมายเหตุ *ในปี 2551 โรงงานน้ำตาลทรายขาวเข้ามาใช้บริการลดลงจากปีที่ผ่านมาร้อยละ
64.56

งานที่ยังไม่ได้ส่งมอบ

  - ไม่มี -

ใบอนุญาตสิทธิบัตรและข้อกำหนดต่างๆ

1. ใบอนุญาตให้ใช้ท่าเทียบเรือ ที่ 16A, 16B, 16C สำนักงานการพาณิชย์นาวี กระทรวงคมนาคม
มีอายุ 1 ปี ตั้งแต่วันที่ 1 มีนาคม 2551 ถึงวันที่ 28 กุมภาพันธ์ 2552
เพื่อให้เรือใหญ่เทียบท่าขนถ่ายสินค้า โดยจะต้องดำเนินการภายใต้เงื่อนไขดังนี้.-

1.  ห้ามทิ้งเศษสินค้า ขยะ ของเสีย สิ่งปฏิกูล น้ำเสีย น้ำปนน้ำมัน น้ำท้องเรือ และสารเคมีต่างๆ
    ลงสู่แหล่งน้ำ พร้อมจัดภาชนะรองรับขยะเป็นระยะๆ ให้เพียงพอกับการใช้งานภายในโครงการ

2.  ต้องควบคุมการขนถ่ายสินค้ามิให้หกหล่นหรือฟุ้งกระจาย และดูแลรักษาความสะอาดท่าเทียบเรือ
    ท่อระบายน้ำ อย่างสม่ำเสมอ
    เพื่อป้องกันมิให้เกิดการอุดตันหรือหมักหมมของเศษสินค้าขยะมูลฝอย
    ควรติดป้ายเตือนห้ามทิ้งขยะ ให้พนักงานเห็นอย่างชัดเจน

3.  กำชับให้คนงานระมัดระวังการเก็บกวาด อย่าลักลอบกวาด หรือทิ้งเศษสินค้า ขยะ ลงสู่แม่น้ำ

4.  ต้องทำความสะอาดบ่อดักไขมันและบ่อบำบัดน้ำเสียอย่างสม่ำเสมออย่างน้อยเดือนละ 2 ครั้ง

5.  ต้องตรวจสอบคุณภาพน้ำทิ้งที่ปล่อยออกจากโครงการทุกจุดโดยตรวจวัด pH, BOD,
    Suspended Solid และ Grease Oil และ แอมโมเนีย – ไนโตรเจน (Nh-N)
    เป็นประจำทุก 3 เดือน และรายงานผลให้กรมการขนส่งทางน้ำ กระทรวงคมนาคม ทราบ

6.  ต้องปฏิบัติตามมาตรการป้องกันและลดผลกระทบสิ่งแวดล้อมอื่นๆ
    ที่เสนอไว้ในรายงานการศึกษาผลกระทบสิ่งแวดล้อมอย่างเคร่งครัด

7.  ให้ปฏิบัติตามกฎหมายอื่นที่เกี่ยวข้องด้วย

2. ใบอนุญาตประกอบกิจการโรงงาน จากกรมโรงงานอุตสาหกรรม กระทรวงอุตสาหกรรม มีอายุ
5 ปี ตั้งแต่วันที่ 1 มกราคม 2549 ถึงวันที่ 31 ธันวาคม 2553
เพื่อดำเนินการรับฝากและขนถ่ายกากน้ำตาลลงเรือเดินสมุทร
ซึ่งต้องติดตั้งเครื่องจักรปั๊มกากน้ำตาลจาก
บ่อพักขึ้นเก็บในถังเมื่อเข้าฝากและปั๊มออกจากถังขนถ่ายไปตามท่อเพื่อส่งมอบลงเรือเดินสมุทร
โดยมีการสร้างเขื่อนคันล้อมรอบถัง
เก็บกากน้ำตาลทั้งหมดด้วยวัสดุที่มั่นคงแข็งแรงให้มีปริมาตรรองรับกากน้ำตาลที่อาจล้นหรือรั่วจากถังไม่น้อยกว่าหนึ่งในสี่ของปริมาตรถังทั้งหมด
(6 ถัง ความจุรวม 64,000 เมตริกตัน)

3. ใบอนุญาตประกอบกิจการท่าเรือเดินทะเล จากสำนักงานการพาณิชย์นาวี กระทรวงคมนาคม
มีอายุ 5 ปี ตั้งแต่วันที่ 18 ตุลาคม 2548 ถึงวันที่ 17 ตุลาคม 2553
สำหรับประกอบกิจการท่าเรือเดินทะเล โดยมีที่พักสินค้าสิ่งติดตั้งและเครื่องมือ เครื่องอุปกรณ์
ทั้งนี้ต้องดำเนินการโดยมีการป้องกันมิให้เกิดมลพิษต่อสิ่งแวดล้อมตลอดจนมีการจัดทำรายงานประจำเดือนแสดงสถิติเกี่ยวกับเรือที่ใช้บริการ
ท่าเทียบเรือประเภทและปริมาณสินค้าที่ผ่านท่า
รายงานประจำปีแสดงสภาพปัจจุบันของท่าเรือเกี่ยวกับที่พักสินค้า
สิ่งติดตั้งเครื่องอุปกรณ์และสิ่งอำนวยความสะดวกต่างๆ

4. หนังสือรับรองความปลอดภัยท่าเทียบเรือระหว่างประเทศ
ซึ่งออกโดยกรมการขนส่งทางน้ำและพาณิชย์นาวี กระทรวงคมนาคม
เพื่อให้เป็นไปตามสนธิสัญญารักษาความปลอดภัยท่าเทียบเรือระหว่างประเทศ International
Code for the Security of Ships and of Port Facilities (ISPS CODE)
เป็นระยะเวลา 5 ปี ตั้งแต่วันที่ 3 ธันวาคม 2547 ถึงวันที่ 2 ธันวาคม 2552

5. หนังสือรับรองเป็นท่าเก็บและส่งออกกากน้ำตาล (Good Manufacturing Practice
GMP13) สำหรับส่งออกกากน้ำตาล ไปยังประเทศในภาคพื้นทวีปยุโรปเป็นระยะเวลา 3 ปี
ตั้งแต่วันที่ 1 พฤศจิกายน 2550 ถึงวันที่ 31 ตุลาคม 2552 ซึ่งบริษัทจะต้องมอบหมาย
ให้บริษัทรับอนุญาตทำการตรวจติดตามคุณภาพทุกๆ 6 เดือน

6. หนังสือสำคัญให้ใช้เครื่องหมายรับรองฮาลาล (HALAL)
จากคณะกรรมการกลางอิสลามแห่งประเทศไทย เลขทะเบียนที่ กอท.ฮล. B131/2551
เพื่อรับรองว่าสินค้าของ บริษัท ที เอส ฟลาวมิลล์ จำกัด
ได้ดำเนินการผลิตตามกรรมวิธีอย่างถูกต้องตามหลักการ ศาสนาอิสลาม ตั้งแต่วันที่ 5 มิถุนายน
2551 ถึง 4 มิถุนายน 2552 เป็นระยะเวลา 1 ปี

7. หนังสือรับรอง GMP และ HACCP เลขที่ TH08/1704 และ TH08/1703 ตามลำดับจากบริษัท
เอสจีเอส (ประเทศไทย) จำกัด เป็นระยะเวลา 3 ปี ตั้งแต่เมื่อวันที่ 24 มิถุนายน 2551 ถึง 23
มิถุนายน 2554 และต้องทำการตรวจติดตามคุณภาพทุกๆ 6 เดือน เพื่อรับรองว่าบริษัท ที เอส
ฟลาวมิลล์ จำกัด ผลิตแป้งสาลีภายใต้มาตรฐานดังกล่าว

8. หนังสือรับรอง ISO 22000:2005 จากบริษัท เอสจีเอส (ประเทศไทย) จำกัด เลขที่
GB08/75218 เป็นระยะเวลา 3 ปี ตั้งแต่เมื่อวันที่ 16 กรกฎาคม 2551 ถึง 16 กรกฎาคม 2554
และต้องทำการตรวจติดตามคุณภาพทุกๆ 6 เดือน เพื่อรับรองว่าบริษัท ที เอส ฟลาวมิลล์ จำกัด
มีระบบการจัดการความปลอดภัยด้านอาหาร

บัตรส่งเสริมการลงทุน

- ไม่มี -

3.2 ธุรกิจโรงงานแป้งสาลี

ลักษณะการประกอบธุรกิจแป้งสาลี

1.  ประวัติความเป็นมา

ธุรกิจแป้งสาลีในประเทศไทยได้วิวัฒนาการมากว่า 4 ทศวรรษ
เนื่องจากเป็นธุรกิจที่ต้องพึ่งพาวัตถุดิบนำเข้าทั้งหมดจากต่างประเทศและต้องพึ่งพาเทคโนโลยีการผลิตจากประเทศตะวันตกทั้งหมด
จึงนับได้ว่าเป็นอุตสาหกรรมที่ต้องลงทุนสูง (Capital Intensive Industry)
ด้วยสาเหตุดังกล่าวจึงส่งผลให้มีจำนวนผู้ประกอบการไม่มาก ที่ผ่านมามีโรงงานแป้งเกิดขึ้นทั้งหมด 9
ราย มีกำลังการผลิตรวมประมาณ 4,300 ตันข้าวสาลีต่อวัน
ปัจจุบันคาดการณ์ว่าโรงงานทั้งหมดมีการใช้กำลังผลิตอยู่ที่ประมาณร้อยละ 60 โดยเฉลี่ย
ผลิตแป้งขนาดถุง 22.5 กิโลกรัม จำนวน 30,000,000 ถุง โดยประมาณต่อปี

ดังนั้นคณะกรรมการบริษัท ไทยชูการ์ เทอร์มิเนิ้ล จำกัด (มหาชน)
ได้เห็นช่องทางในการขยายธุรกิจจึงลงทุนในหุ้นเพิ่มทุนของ บริษัท ที เอส ฟลาวมิลล์ จำกัด
(บริษัทย่อย)
จากธุรกิจให้เช่าคลังสินค้าเพียงอย่างเดียวมาเพิ่มลักษณะธุรกิจเป็นผลิตและจำหน่ายแป้งสาลี
เนื่องจากเล็งเห็นว่า ในอนาคตธุรกิจโรงงานแป้งสาลีมีโอกาสขยายตัวต่อเนื่อง
ในขณะที่ปัจจุบันยังมีผู้ประกอบการน้อยรายประกอบกับการ
รับเอาวัฒนธรรมในการบริโภคแบบอย่างตะวันตกของประชากรรุ่นใหม่ตั้งแต่เด็กไปจนถึงวันรุ่นรวมทั้งกลุ่มผู้ใหญ่ก็ให้การยอมรับมากขึ้น
ทำให้ความต้องการของตลาดแป้งสาลีภายในประเทศมีมากตามไปด้วย
และเพื่อความมั่นใจในการดำเนินธุรกิจดังกล่าว คณะกรรมการฯ ได้สรรหาผู้ทรงคุณวุฒิที่มีความรู้
ความสามารถ
ตลอดจนประสบการณ์ในการก่อตั้งและดำเนินธุรกิจโรงงานแป้งสาลีมาในอดีตเข้าร่วมบุกเบิก

คณะกรรมการบริษัทฯ จึงมีมติเพิ่มทุนในบริษัท ไทยชูการ์อินเตอร์เทรด จำกัด
ซึ่งเป็นบริษัทย่อยของบริษัทฯ เป็น 200 ล้านบาทในปี 2549 และเปลี่ยนชื่อเป็นบริษัท ที เอส
ฟลาวมิลล์ จำกัด ต่อมาได้เพิ่มทุนอีก 200 ล้านบาท เป็นทุนทั้งสิ้น 400 ล้านบาทในปี 2550
เพื่อดำเนินธุรกิจโรงงานแป้งสาลี ปัจจุบันผ่านการรับรองระบบฮาลาล (HALAL)
จากคณะกรรมการอิสลามประจำจังหวัดสมุทรปราการ เมื่อวันที่ 5 มิถุนายน พ.ศ. 2551
และได้รับใบรับรองมาตรฐานระบบ ISO 22000:2005 /GMP/HACCP จาก SGS เมื่อวันที่ 17
กรกฎาคม พ.ศ. 2551

ตั้งแต่เดือนมิถุนายน พ.ศ. 2550 จนถึงปัจจุบัน บริษัท ที เอส ฟลาวมิลล์ จำกัด
เริ่มผลิตและจำหน่ายแป้งสาลีโดยสั่งเมล็ดข้าวสาลีซึ่งเป็นวัตถุดิบมาจากต่างประเทศทั้งหมด
เพื่อนำมาโม่เป็นแป้งสาลีและจำหน่ายให้แก่ผู้ประกอบอุตสาหกรรมผลิตขนมปัง บะหมี่สด
บะหมี่สำเร็จรูป และผู้ประกอบกิจการรายย่อย ได้แก่ เบเกอรี่ ขนมคุกกี้ ขนมขบเคี้ยว
และขนมอบนานาชนิด นอกจากนี้ยังมีผลิตภัณฑ์พลอยได้ส่วนหนึ่ง คือ รำข้าวสาลี
จำหน่ายให้แก่ผู้ประกอบการอุตสาหกรรมอาหารสัตว์ ธุรกิจอื่นที่มีความสำคัญรองลงมา คือ
การให้เช่าคลังสินค้า ซึ่งเป็นทรัพย์สินจากธุรกิจเดิม

(1) ขั้นตอนและเทคโนโลยีการผลิต

  เครื่องจักรที่ใช้ผลิตแป้งสาลีสั่งซื้อจากประเทศสวิสเซอร์แลนด์ ซึ่งมีกรรมวิธีผลิตโดยสังเขปดังนี้

  ------------ ------------------------------------------------------------------------------------------------------------------------
  ขั้นตอนการโม่   ลักษณะการปฏิบัติการ

  ขั้นตอนที่ 1     บรรทุกเมล็ดข้าวสาลีจากเกาะสีชังโดยเรือลำเลียงแล้วนำเรือเข้าจอดเทียบหน้าท่าบริษัทเพื่อตักขึ้นจากเรือและตักใส่กระพ้อเพื่อผ่านสายพานลำเลียงเข้าในถังไซโล

  ขั้นตอนที่ 2     ในระหว่างการเก็บรักษาจะควบคุมคุณภาพ ตรวจสอบ และวิเคราะห์ข้าวสาลีโดยวิธีทางเคมี

  ขั้นตอนที่ 3     เบิกข้าวสาลีจากไซโลเข้ามาในถังข้าวดิบของโรงงานเพื่อแยกเมล็ดข้าวบาร์เล่ย์ ข้าวโพดโดยเครื่องแยกจาน และขจัดสิ่งเจือปนอื่น ๆ
               ที่มีน้ำหนักเบาด้วยเครื่องพ่นอากาศ ส่วนเหล็กหรือโลหะอื่น ๆ จะถูกแยกด้วยพลังแม่เหล็ก

  ขั้นตอนที่ 4     ปรับความชื้นข้าวให้ได้ตามที่กำหนดโดยการเติมน้ำ เพื่อให้เปลือกข้าวนิ่มง่ายแก่การแยกรำข้าว โดยในกระบวนการนี้น้ำจะถูกใช้หมดไปโดยไม่มีน้ำเสียเกิดขึ้น

  ขั้นตอนที่ 5     บ่มข้าวสาลี (Tempering)

  ขั้นตอนที่ 8     การโม่ข้าวครั้งแรก (Milling) ใช้ลูกโม่แบบฟันเลื่อยบดข้าวสาลีแตกเป็นเศษเล็กๆ

  ขั้นตอนที่ 9     ผ่านลมและตะแกรงร่อนเพื่อแยกรำและแป้ง โดยแป้งจะได้จากการบดของลูกโม่แบบผิวเรียบ

  ขั้นตอนที่ 10    นำแป้งสาลีที่โม่แล้วเก็บรักษาในถังแป้ง โดยระหว่างการเก็บรักษาจะควบคุมคุณภาพ ตรวจสอบ และวิเคราะห์แป้งโดยวิธีทางเคมี

  ขั้นตอนที่ 1     ผสมแป้งสาลีชนิดต่าง ๆ ตามสูตรที่ลูกค้าต้องการ

  ขั้นตอนที่ 12    บรรจุแป้งสาลีใส่ถุงพลาสติกขนาด 22.5 ก.ก. และเก็บไว้ในคลังสินค้าเพื่อรอจำหน่าย
  ------------ ------------------------------------------------------------------------------------------------------------------------

** ในกระบวนการผลิตแป้งข้าวสาลีรำข้าวสาลีจะถูกแยกออกนำไปบรรจุใส่ถุงพลาสติกขนาด 50
ก.ก. ซึ่งเป็นผลิตภัณฑ์ที่ขายให้โรงงานอุตสาหกรรมผลิตอาหารสัตว์

(2) การผลิตและการใช้กำลังการผลิต

+----------------------------------+----------------+------------------+
| การผลิตแป้งสาลี                     |  ปี 2550        |  ปี 2551          |
|                                  |                |                  |
|                                  | (มิ.ย.-ธ.ค.)    | (ม.ค.-ธ.ค.)      |
+----------------------------------+----------------+------------------+
| กำลังการผลิต (ตัน/วัน)               |   250          |   250            |
+----------------------------------+----------------+------------------+
| จำนวนวันที่ผลิต (วัน)                 |   144          |   300            |
+----------------------------------+----------------+------------------+
| ปริมาณการผลิตเต็มที่(ตัน)              |   36,000       |   75,000         |
+----------------------------------+----------------+------------------+
| ปริมาณการผลิตจริง (ตัน)              |   20,218       |   61,555         |
+----------------------------------+----------------+------------------+
| การใช้กำลังการผลิต (%)              | 56.16          | 82.07            |
+----------------------------------+----------------+------------------+

  (3) การจัดหาวัตถุดิบ

ข้าวสาลีเป็นธัญพืชเป็นพืชเมืองหนาวปลูกกันมากในประเทศแถบเหนือตอนบนและประเทศแถบใต้ตอนล่างของโลก
ผลผลิตรวมข้าวสาลีมีมากกว่า 700 ล้านตัน มากกว่าธัญพืชชนิดอื่น
จึงมีการซื้อขายกันอย่างกว้างขวางใน Future Grain Exchange Market ราคาซื้อขายส่วนใหญ่
จะอิงราคาของตลาดซื้อขายกลาง มิเนียรโปลิสและแคนซัสซิตี้ ชิคาโก
โดยมากจะซื้อข้าวสาลีผ่านผู้แทนขายจากประเทศญี่ปุ่นกับออสเตรเลีย

  (4) ผลิตภัณฑ์ที่จำหน่าย

ตราปังแดง แป้งสาลีสำหรับทำขนมปัง มีปริมาณโปรตีนสูง 13-14% และมีปริมาณกลูเต็นสูง
มีความเหนียว และยืดหยุ่นดี ดูดซึมน้ำได้มาก ทนทานต่อการนวดและการหมัก
ทำให้ขนมปังที่มีคุณภาพดีได้รูปทรง มีขนาดใหญ่ และเนื้อละเอียดเหนียวนุ่ม

ตราลูกกลิ้ง เป็นแป้งอเนกประสงค์ มีปริมาณโปรตีนปานกลางประมาณ 10-11% มีความเหนียว
ยืดหยุ่น และดูดซึมน้ำพอเหมาะ ใช้ทำขนมได้หลากหลายชนิด เช่น บะหมี่ ปาท่องโก้ โดนัท โรตี
เค้ก คุกกี้ ขนมเปี๊ยะ ขนมไข่ ขนมสาลี่ แพนเค้ก วอฟเฟิล ซาลาเปา และขนมทอดต่าง ๆ

ตราต้าหลงเปา แป้งสาลีสำหรับทำซาลาเปา มีปริมาณโปรตีนต่ำ 7-9% เนื้อแป้งมีสีขาวละเอียด
เบา ปริมาณเถ้าต่ำ มีความเหนียวน้อย เหมาะสำหรับทำซาลาเปา เค้ก คุ้กกี้ ปุยฝ้าย ขนมสาลี
เอแคลร์ โมจิ แยมโรล ขนมไข่

ตราเส้นหยก/เส้นเหลือง แป้งสาลีสำหรับทำเส้นบะหมี่แบบจีน (มีปริมาณโปรตีน 11-13%)
และทำบะหมี่แบบญี่ปุ่น (มีปริมาณโปรตีน 10-11%) มีคุณสมบัติทำให้บะหมี่มีความเหนียว ยืดหยุ่นดี
มีความอ่อนนุ่มและมีสีสวย

ตราคู่โก๋ แป้งสาลีสำหรับทำปาท่องโก๋โดยเฉพาะ มีปริมาณโปรตีน 11-13% ดูดซึมน้ำดีมาก
มีความเหนียวพอเหมาะ ซึ่งจะทำให้ได้ปาท่องโก๋ที่ฟูตัวดี กรอบ ได้ปริมาณมาก ไม่อมน้ำมัน

ตรากังหัน เป็นแป้งสาลีที่มีปริมาณโปรตีนต่ำถึงปานกลาง 9-10%
มีความเหนียวและดูดซึมน้ำที่พอเหมาะสำหรับทำบิสกิต ขนมปังกรอบ ขนมไข่ วอฟเฟิล แพนเค้ก
โดนัทเค้ก ขนมสาลี และขนมทอดต่างๆ

ตรากุลาแดง แป้งสาลีสำหรับใช้ผสมอาหารสัตว์ เช่น อาหารกุ้ง อาหารปลา อาหารสุนัข เป็นต้น

ตราทีเอส แป้งสาลีสำหรับทำเค้ก เช่น บัตเตอร์เค้ก (สปันจ์)เค้ก ชิฟฟ่อนเค้ก เป็นต้น
มีปริมาณโปรตีน 7-9% เนื้อมีสีขาวละเอียด มีคุณสมบัติดูดน้ำ น้ำตาล ไขมันได้มากขึ้น
และช่วยให้การผสมส่วนต่างๆ เข้ากันได้ดี ทำให้ได้เนื้อเค้กละเอียดมีความนุ่มนวล

5. โครงสร้างการจำหน่ายแป้งข้าวสาลี

ตลาดแป้งอุตสาหกรรม (Industrial Flour)

โดยปกติตัวเลขขายของส่วนอุตสาหกรรมจะประกอบด้วยโรงงานผู้ใช้แป้งขนาดใหญ่ๆ เกือบทั้งหมด
อาทิ เช่น โรงงานผลิตแปรรูปบะหมี่กึ่งสำเร็จรูป โรงงานอุตสาหกรรมผลิตบะหมี่สดโรงงานเบเกอรี่
ดังนั้นกลยุทธ์การขายสำหรับตลาดนี้จะบริการโดยเน้นเชิงปริมาณเป็นเกณฑ์และผลิตตามสูตรแป้งของผู้สั่งซื้อ
ที่สำคัญอาศัยมาตรฐานและความสม่ำเสมอของคุณภาพเป็นเครื่องมือในการสนับสนุนเพื่อบริการควบคู่ไปกับการขาย

ช่องทางการจัดจำหน่าย

บริษัทแบ่งการจัดจำหน่ายออกเป็น 3 ช่องทาง คือ

  1) จัดจำหน่ายให้กับโรงงานอุตสาหกรรมขนาดใหญ่โดยจะมียอดสั่งซื้อมากกว่า 10,000
  ถุงต่อเดือน

  2) จัดจำหน่ายให้กับผู้ขายส่งหรือยี่ปั๊วรายใหญ่โดยจะมียอดสั่งซื้อ 5,000 - 10,000 ถุงต่อเดือน

  3) จัดจำหน่ายให้กับผู้ใช้แป้งสาลีขนาดย่อมซึ่งจะมียอดสั่งซื้อน้อยกว่า 5,000 ถุงต่อเดือน

นโยบายการตั้งราคา

แป้งข้าวสาลีที่จำหน่าย มีหลายประเภทและมีราคาแตกต่างกัน อาทิเช่น
แป้งทำขนมปังปอนด์หรือขนมปังแซนวิช บะหมี่- กึ่งสำเร็จรูป บะหมี่สดหรือแผ่นเกี๊ยว ซาลาเปา เค้ก
คุกกี้หรือบิสกิต แป้งเอนกประสงค์ แป้งใช้ผลิตอาหารกุ้ง ฯลฯ
แป้งแต่ละชนิดจะมีคุณสมบัติที่ต่างกันหรือมีระดับโปรตีนที่ต่างกัน ซึ่งมีต้นทุนที่ต่างกันด้วย ดังนั้น
ราคาจำหน่ายจึงแตกต่างกันขึ้นอยู่กับต้นทุนของข้าวสาลีต่างชนิด ที่ไม่เท่ากัน นโยบายการตั้งราคา
คือให้มีกำไรขั้นต้นสำหรับแป้งแต่ละชนิดในระดับที่ฝ่ายจัดการกำหนดขั้นต่ำไว้
ถ้าพบว่าแป้งใดมีอัตรากำไรขั้นต้นต่ำกว่าเกณฑ์ขั้นต่ำก็จำเป็นต้องปรับราคาให้สูงขึ้นโดยมีข้อยกเว้นสำหรับแป้งบางชนิดที่มีการแข่งขันอย่างรุนแรง
โดยเฉพาะเป็นการแข่งขันจากแป้งที่นำเข้าจากต่างประเทศ เช่น แป้งข้าวสาลีเอนกประสงค์
หรือแป้งประเภทที่ใช้ผลิตอาหารสัตว์ ซึ่งเป็นแป้งที่โดยปกติมีราคาตลาดต่ำมาก

ปัจจัยที่มีผลต่อการดำเนินงานในอนาคต

(1) การเปลี่ยนแปลงเงื่อนไขทางการค้าระหว่างประเทศ

การเปลี่ยนเงื่อนไขทางการค้าของประเทศผู้ส่งออกรายใหญ่ เช่น การทำข้อตกลง FTA กับประเทศ
สหรัฐอเมริกา ออสเตรเลีย และแคนาดา
ทำให้บริษัทสามารถนำเข้าวัตถุดิบโดยไม่ต้องชำระค่าภาษีอากรขาข้า
หรือการเพิ่มภาษีอากรขาออกของประเทศจีนจาก 5% เป็น 25% เพื่อจำกัดการส่งออกแป้งสำเร็จรูป
ทำให้ผู้นำเข้าแป้งสาลีในไทยไม่สามารถนำเข้าแป้งสาลีราคาถูกเข้ามาได้อีก
แต่หากมาตรการดังกล่าวยกเลิกไปโรงงานแป้งสาลีในไทยอาจจะต้องกลับมาแข่งขันกับแป้งจีนอีก

(2) พฤติกรรมการบริโภค

ปัจจุบันผู้บริโภคหันมาบริโภคอาหารที่มีคุณค่าต่อสุขภาพมากขึ้น เช่น ขนมปังโฮลวีต
ซึ่งจะมีกากใยและวิตามิน แร่ธาตุมากกว่า ขนมปังธรรมดา หรือบะหมี่กึ่งสำเร็จรูปโฮลวีต เป็นต้น
ทำให้บริษัทมีโอกาสในการกำไรจากการบริโภคแป้งโฮลวีตเพิ่มมากขึ้น

(3) การนำเทคโนโลยีที่ทันสมัยเข้ามาใช้ในธุรกิจ

ปัจจุบันบริษัทอยู่ระหว่างการสรรหาซอฟท์แวร์ ERP
ซึ่งเป็นซอฟท์แวร์ที่ถูกใช้ในองค์กรที่มีความทันสมัยเพื่อต้องการชิงความได้เปรียบเหนือคู่แข่ง
เนื่องจากซอฟท์แวร์ดังกล่าวสามารถบริหารจัดการข้อมูลในองค์กรให้เป็นแบบรวมศูนย์
โดยการเชื่อมโยงข้อมูลของ แต่ละหน่วยงานที่เป็นภาคสนับสนุน (Back Office)
เข้าด้วยกันและประมวลเป็นสารสนเทศที่ช่วยให้การตัดสินใจของผู้บริหารนั้นถูกต้องและรวดเร็วตอบสนองต่อความต้องการของลูกค้า